B Siektes – Sr Ans
Die blindederm is ŉ klein, vingervormige stukkie weefsel wat naby die dikderm sit. Die eerste teken dat dit ontsteek, is pyn rondom die naeltjie. Die kind begin siek voel en die pyn verskuif na die onderkant van sy regtersy en word erger. Die feit dat maagpyn voor naarheid en braking verskyn, is ŉ teken dat dit blindedermontsteking is. Dit kom selde voor by babas en kinders onder 2 jaar. Die mees algemene simptome is braking en ŉ geswelde maag. Dit kan ook naarheid, diarree, hardlywigheid, ŉ ligte koors en ŉ slegte eetlus insluit.
As die maagpyn (Akuut) langer as 3 uur duur is dit waarskynlik meer as net maagpyn, kontak jou dokter dadelik en sien die dokter so gou as moontlik, dit kan op ŉ noodoperasie uitloop om die blindederm so gou as moontlik te verwyder. Appendisektomie uithaal van die blindederm.
Word veroorsaak deur ŉ organisme bekend as Rickettsia, wat in besmette bosluise voorkom. Gewoonlik is die bytplek sigbaar ŉ seer met ŉ kors en ŉ swart kern, kan in die begin soos ŉ muskietbyt lyk.
Ontsmet die byt plek goed met seep water en alkohol nadat die bosluis verwyder is.
*Knyp die kop en monddele so na aan die vel as moontlik vas en trek stadig met ŉ tangetjie om die hele bosluis te verwyder.
*ŉ Kind sal sowat 7 tot 10 dae nadat hy deur ŉ besmette bosluis gebyt is begin met erge hoofpyne en hoe koors, lusteloosheid, begin dan met ŉ rooi vel uitslag en oë is sensitief vir skerp lig.
*Hier kan maklik ŉ verwarring tussen masels en bosluisbytkoors wees.
*Maak seker of daar ŉ bosluisbyt plek is en dan ook kenmerkend is dat bosluiskoors gee vir jou ŉ uitslag in jou handpalms en op die voetsole en in die gesig.
*Behandeling nadat dit gediagnoseer is verkieslik met ŉ antibiotika. Bosluisbytkoors reageer gewoonlik goed op antibiotika.
Bilharzia word veroorsaak deur ŉ parasiete nl. Schistosoma haematobium enScistosoma mansoni. Grootse deel van hul lewens siklus bring hulle deur in ŉ soort slak wat in damme en in riviere voorkom. Die larwes van die parasiete dring deur die mens se vel as jy in die besmette water swem. Die volgroeide wurms lê hulle eiers in die wande van die blaas en in die rektum.
Tekens en simptome.
Wat dan bloed in die urine en in die derm veroorsaak. Kry ŉ urienmonster wat bloed bevat en laat dit ontleed. Behandeling. Moet behandel word sien jou huis dokter!! anders kan daar letsels ontwikkel en dan lei tot urienobstruksie of herhaalde blaasinfeksie.
Eerstegraadse brandwonde raak net die buitenste laag van die vel. Dit veroorsaak pyn, rooiheid en swelling.
Tweedegraadse brandwonde buitenste en onderliggende dele van die vel en veroorsaak pyn, rooiheid, swelling en blase.
Derdegraadse brandwonde gaan na die dieper lae van die weefsel en veroorsaak wit of swart verbrande vel wat ook dood voel.
*Stel eers vas hoe ernstig die brandwonde is. As jy twyfel behandel dit as ŉ ernstige brandwond. Vinnige mediese versorging kan latere ernstige infeksies en skade verminder. Onthou dat rook wat ingeasem word ook baie ernstig kan wees, dus is dit belangrik om dadelik mediese hulp te soek wanneer daar rook betrokke was.
*As die brandwonde nie ernstig is nie ( die vel is nie stukkend nie) hou die deel met brandwond onder koel water of week dit in ŉ koel bad water LW. nie yskoud nie, doen dit vir ten minste 5 minute.
ŉ Skoon koue nat handdoek kan die pyn verminder.
Bedek daarna met skoon steriel brandwond pleister Burnshield is ŉ goeie produk om in die huis te hou want so gou as wat dit as ŉ wondbedekking op ŉ brandwond gesit word verminder dit onmiddellik die graad van die brandwond!
Vir ernstige brand wonde neem jou kind so gou as moontlik hospitaal toe!
Moenie enigiets soos materiaal wat aan die vel vasklou probeer verwyder nie.
Moet ook nie enigiets aan brandwonde smeer nie.
Moenie met growwe materiaal soos bv. ŉ handdoek skoon maak nie kan die vel meer beskadig en ook nie met enige wollerige materiaal bedek nie.
Hou ŉ skoon sagte laken byderhand om te gebruik, vermy drukking op die verbrand area.
Pas mond tot mond asemhaling toe as jou kind sukkel om asem te haal.
Babas word makliker naar as volwassenes hulle kan braak sonder dat hulle siek is, dikwels is die oorsaak bloot dat hulle te gulsig geëet of gedrink het.
Braking kan ook veroorsaak word deur minder ernstige siektes. Maar wees bedag op koors, ontwatering, ander siekte simptoom en maagpyn. Maak ook seker jou kind het nie iets giftig ingekry nie.
Indien jou kind meer as twee keer ŉ dag braak raadpleeg jou huis dokter.
Tree dadelik op as jou kind koorsig is, uitgeput lyk en diarree of maagpyn het of spierpyn of hoofpyn het.
ŉ Naelbreuk of Liesbreuk.
ŉ Breuk ontstaan wanneer sagte weefsel weens ŉ swak plek deur die spierwand van die buik wand beur.
Dit lyk soos ŉ effense bultjie op die vel, en dit is duideliker as jou kind hoes of druk.
Die algemeenste soort breuke wat onder kinders voorkom is ŉ Naelbreuk en Liesbreuk. ŉ Liesbreuk, laer af in die lies, kom hoofsaaklik by seuns voor weens ŉ swak plek wat ontstaan nadat die testikels in die skrotum afgesak het.
Naelbreuke hoef nie gewoonlik nie behandel te word nie dit genees vanself.
Liesbreuk kan ook vanself genees maar as ŉ deeltjie van die derm in die breuk vanself vasgevang raak, sal klein operasie nodig wees, maar dit kan op ŉ noodoperasie uitloop as die breuk die derm vasvang wat dan ŉ beklemde liesbreuk vorm.
Simptome is ŉ pynlose bult op die vel oppervlak naby die naeltjie of die lies; die bult word groter as jou kind hoes of nies of wil huil.
Braking en ŉ skerp buikpyn indien die derm vasgevang is.
Brongiolitis is die ontsteking van die kleinste lugpypies (brongiole) van die longe. Dit word gewoonlik veroorsaak deur ŉ virus en kom voor by babas jonger as ŉ jaar. Die virus laat die longpypiesi swel en met slym vul wat dan veroorsaak dat die baba moeilik asemhaal.
Vinnige en moeilike asemhaling.
Dit kan met hoes of verkoue begin.
Blou om die lippies.
Raadpleeg jou dokter onmiddellik of neem jou baba na die naaste noodgevalle afdeling.
Jou baba neem klein hoeveelhede voedings op ŉ keer omdat hulle moeg word tydens voedings.
Hospitalisasie mag dalk nodig wees terwille van jou baba se asemhaling.
Brongitis is die ontsteking van die groter lugpype van die long dit kan begin met ŉ geringe infeksie in die boonste asemhaling stelsel bv. ŉ verkoue of keelseer.
Droë hoes wat dan later groen of geel slym oplewer.
Braking kan voorkom met hoesbuie
LW: as gevolg van die slym.
Hulle voel beter as die slym uit is.
Raadpleeg jou dokter so gou as moontlik of neem jou baba na die naaste noodgevalle.
Hier mag hospitalisasie ook nodig wees terwille van die asemhaling en binneaarse antibiotika as dit ŉ bakterieel infeksie is.
Gee jou baba dikwels klein hoeveelhede voeding of vloeistowwe om dehidrasie te voorkom.
Hou kind altyd hoog teen kussings om asemhaling te vergemaklik.